বড়বাজারের ঘটনায় আর্থিক সাহায্যের ঘোষণা মুখ্যমন্ত্রীর

কলকাতা: বড়বাজারের মেছুয়া এলাকার হোটেলে অগ্নিকাণ্ডের (Burrabazar Mechua Hotel Fire) ঘটনায় ১৫ জনের মৃত্যু হয়েছে। দমবন্ধ হয়ে ১৪ জনের মৃত্যু হয়েছে। আতঙ্কে ছাদ থেকে ঝাঁপ দিয়েছিল ২ জন তার মধ্যে ১ জনের মৃত্যু হয়েছে। সারারাতের চেষ্টাতেও সম্পূর্ণ আয়ত্তে আসেনি আগুন। এখনও পকেট ফায়ার রয়েছে। এখন বৃষ্টি নেমে যাওয়ায় আগুন নিভেছে। যুদ্ধকালীন তৎপরতায় উদ্ধার কাজ চলছে। পলাতক হোটেলের মালিক। জগন্নাথ মন্দিরের উদ্বোধনে দিঘায় আছেন মুখ্যমন্ত্রী মমতা বন্দ্যোপাধ্যায়। গোটা ঘটনা তদন্তের নির্দেশ দিয়েছেন মুখ্যমন্ত্রী। মৃতদের পরিবারকে দু’লক্ষ টাকা করে এবং আহতদের পরিবারকে ৫০ হাজার টাকা করে ক্ষতিপূরণ ঘোষণাও করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)।

মেছুয়া বাজারের হোটেলে অগ্নিকাণ্ডের ঘটনা শহরবাসীর স্মৃতিতে ভেসে উঠছে দেড় দশক আগে ঘটে যাওয়া ভয়াবহ অগ্নিকাণ্ড। স্টিফেন কোর্টে ভয়াবহ অগ্নিকাণ্ডে মৃত্যু হয়েছিল ৪৩ জনের। ঢাকুরিয়ার আমরি হাসপাতালে ভয়াবহ অগ্নিকাণ্ডে মৃত্যু হয়েছিল ৯৩ জনের। মঙ্গলবার মেছুয়া বাজারের হোটেলের ভয়াবহ আগুন লাগে। সারারাতের চেষ্টাতেও সম্পূর্ণ আয়ত্তে আসেনি আগুন। এখনও পকেট ফায়ার রয়েছে। বৃষ্টি শুরু হওয়ার পর আগুন নিয়ন্ত্রণ আসে। ঘটনার পর থেকেই পলাতক হোটেলের মালিক। তদন্তে সিট গঠন করছে পুলিশ। অগ্নিকাণ্ডের ঘটনায় আর্থিক সাহায্য ঘোষণা করল রাজ্য সরকার।

আরও পড়ুন: দিঘায় জগন্নাথ মন্দিরের উদ্বোধন, এই মুহূর্তের ছবি কীরকম? দেখুন

মুখ্যমন্ত্রী মমতা বন্দ্যোপাধ্যায় এক্স হ্যান্ডলে লেখেন, ‘বড়বাজারের অগ্নিকাণ্ডের ঘটনায় পুলিশ ও দমকল ৯৯ শতাংশ চেষ্টা করেছে। উদ্ধারকাজে সহযোগিতা করার জন্য স্থানীয় জনগণের প্রতি কৃতজ্ঞতা জানাই। জানা যাচ্ছে, শ্বাসরোধ হওয়ায় কারণে এবং লাফিয়ে পড়ার কারণে বেশিরভাগ মানুষের মৃত্যু হয়েছে। আরও তদন্ত চলছে।’ এর পরেই মুখ্যমন্ত্রী জানান, মৃতদের পরিবারকে ২ লক্ষ টাকা এবং আহতদের পরিবারকে ৫০ হাজার টাকা করে আর্থিক সাহায্য করবে রাজ্য সরকার।

Continuing to monitor the fallout of the unfortunate fire incident at a private hotel (Rituraj) in the Burra Bazar area and appreciate the Fire Services’ and police efforts in rescuing around 99 persons from out of most adverse circumstances.

Also thankful to the local people…

— Mamata Banerjee (@MamataOfficial) April 30, 2025

অন্য খবর দেখুন